জেলা প্রানী সম্পদ কর্মকর্তা ডাঃ মো. আফাজউদ্দিন জানান, বন্যা পানিতে বিভিন্ন রোগে আক্রান্ত গরুর জন্য কৃমিনাশক ট্যাবলেটসহ অন্যান্য ওষধ বিতরণ করা হচ্ছে। চিকিৎসা জন্য উপজেলা পর্যায়ের কর্মকর্তাদের তত্ত্বাবধানে ভেটনারী সার্জনদের নেতৃত্বে একাধিক টিম গঠন করে মাঠ পর্যায়ে কাজ করার নিদের্শনা দেওয়া হয়েছে। এছাড়া পানিবন্দি থাকা গরু রক্ষনাবেক্ষনে সরকারি ভাবে প্রয়োজণীয় ব্যবস্থা নেওয়ার পক্রিয়া হচ্ছে। কোরবানীর ঈদকে সামনে রেখে জেলার ৬টি উপজেলায় ৩হাজার ২শ ৩৮টি গরুর খামারে প্রায় ২০ হাজার গরু মোটাতাজা করা হয়েছে। এর মধ্যে ষাঁড় গরুর সংখ্যা ৯ হাজার ৪শ ৫৭টি, গাভী গরুর সংখ্যা ২ হাজার ৬শ ৩৮টি, বলদ গরুর সংখ্যা ২ হাজার ৪৪টি। এছাড়া খাটো জাতের বুট্টি গরু, নেপালি, সিন্ধি জাতের গরুসহ বিভিন্ন জাতের প্রায় সাড়ে ৫ হাজার গরু মোটাতাজা করে প্রস্তুত রেখেছে খামারিরা। অন্যদিকে ছাগল রয়েছে ১৩শ২৯টি। ভেড়া রয়েছে ৩২৫টি। গত ৩১ জুলাই পর্যন্ত এ হিসাব নিরূপন করা হলেও মাঠ পর্যায়ে তালিকা নিরূপন কাজ অব্যাহত থাকায় গরু ও ছাগলের সংখ্যা আরও বৃদ্ধি পাবে বলে ধারনা করা হচ্ছে।